સંરક્ષણ ટેક્નોલોજી ક્ષેત્રે ભારત-જાપાન વચ્ચેનો સહકાર એ નવી જ બાબત છે. અગાઉ આ ક્ષેત્રે બહુ કામ થયું નથી, પરંતુ છેલ્લાં બે વર્ષમાં ઝડપભેર બનેલી આવી બાબતો એક નવા જ પ્રકરણની શરૂઆત સૂચવે છે જે જરી પણ છે. સુરક્ષા બાબતે એક નહીં, પરંતુ અનેક વિકલ્પ તૈયાર રાખવાની નીતિ હોવી જોઈએ. માનવવિહોણા - વાહન અને રોબોટિક્સ ટેક્નોલોજીમાં જાપાનનો સહકાર ભારતને મળે છે તે એક મોટી સફળતા છે, કારણ કે લશ્કરી દળોમાં તેવી ટેક્નોલોજી ખાસ જરૂરી છે. જાપાન તેની અદ્ભુત ટેક્નોલોજી થકી ભારત સાથે તમામ ક્ષેત્રે સહકાર વધારવા તત્પર છે. જાપાનનું નેતૃત્વ ભારતની જરૂરત અને માગ પ્રતિ ખુલ્લું મન ધરાવે છે.